SSP พุ่งต่อ 5% ทะลุเป้า 15 บ. จับตากำไรโตยาว รับกำลังผลิตเพิ่มต่อเนื่อง
SSP พุ่งต่อ 5% ทะลุเป้า 15 บ. จับตากำไรโตยาว รับกำลังผลิตเพิ่มต่อเนื่อง ล่าสุดที่ 15.20 บาท บวก 0.80 บาท หรือ 5.56% มูลค่าซื้อขาย 93.51 ล้านบาท
SSP พุ่งต่อ 5% ทะลุเป้า 15 บ. จับตากำไรโตยาว รับกำลังผลิตเพิ่มต่อเนื่อง ล่าสุดที่ 15.20 บาท บวก 0.80 บาท หรือ 5.56% มูลค่าซื้อขาย 93.51 ล้านบาท
20 ม.ค. 2564

ผู้สื่อข่าวรานงานว่า ราคาหุ้น บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ล่าสุด ณ เวลา 14.40 น. อยู่ที่ 15.20 บาท บวก 0.80 บาท หรือ 5.56% สูงสุดที่  15.30 บาท ต่ำสุดที่ 14.20 บาท ด้วยมูลค่าซื้อขาย 93.51 ล้านบาท

ทั้งนี้ บล.เคทีบีเอสที ระบุในบทวิเคราะห์ แนะนำ “ซื้อ” หุ้น SSP ราคาเป้าหมาย 15 บาท/หุ้น สะท้อนการปรับประมาณการใหม่ ทั้งนี้ประเมินกำไรปกติไตรมาส 4/63 ที่ 177 ล้านบาท เพิ่มขึ้น 31% เมื่อเทียบจากปีก่อน จากการ COD โครงการใหม่ 27MWe ในขณะที่เมื่อเทียบจากไตรมาสก่อน ลดลง 14% จากปัจจัยฤดูกาล
โดยบริษัทยังคงตั้งเป้ากำลังผลิตครบ 400MW ภายใน 5 ปี ซึ่งมีพัฒนาการที่ดีโดยเฉพาะการมีโอกาสสูงมากที่จะได้โครงการลมเวียดนามเฟส 2 (38MWe) มาพัฒนาต่อหลังได้ PPA เฟส 1 ไปแล้ว นอกจากนี้ยังอยู่ระหว่างเจรจาอีกหลายโครงการในภูมิภาคเอเชีย คาดเห็นความคืบหน้าอย่างมีนัยสำคัญในปี 2564 ส่งผลให้มีการปรับประมาณการกำไรปกติปี 2564-2567  ขึ้น โดยมีอัตราการเติบโตเฉลี่ยใหม่ 2564-2567 CAGR ที่ 15% จากเดิม 7% สะท้อนกำลังการผลิตจากโครงการใหม่ (โครงการลมเวียดนามเฟส 1-2 โดย COD ในปี 2564 และ 2567) ซึ่งจะเพิ่มจากกำลังการผลิตในประมาณการเดิมของบล.เคทีบีเอสที อีกกว่า 40%
ขณะที่ราคาหุ้นปรับตัวขึ้นและ outperform SET ราว 82% ในช่วง 12 เดือนที่ผ่านมา คาดมาจากความต้องการหุ้น Defensive ในช่วงที่ COVID-19 ยังระบาด กอปรกับการเป็นหุ้นที่เคย laggard ที่สุดในกลุ่มไฟฟ้าทำให้ราคาปรับตัวขึ้นได้แรง ทั้งนี้เราคาดราคาหุ้นจะยัง outperform ตลาดต่อได้โดยมี key catalyst คือการรอผลเจรจาโครงการเพิ่มเติมอีกอย่างน้อย 120MW ซึ่งคาดจะมีความคืบหน้าอย่างมีนัยสำคัญในปี 2564 นอกจากนี้ราคาหุ้นยัง laggard กลุ่ม โดยเทรดเพียง PER ที่ 14 เท่า เมื่อเทียบค่าเฉลี่ยอุตสาหกรรมที่ 25 เท่า